между осветената и тъмната зона под въздействието на топлината.
 2.2. Методи на изпитванията
 2.2.1.
 Като правило изпитванията се извършват в съответствие с методите, определени в настоящото правило.
 2.2.2.
 При всички изпитвания за съответствие, извършвани от производителя, могат да се използват еквивалентни методи със съгласието на компетентния орган, отговарящ за изпитванията за одобрение на типа. Отговорност на производителя е да докаже, че прилаганите методи са еквивалентни на тези, определени в настоящото правило.
 2.2.3.
 Прилагането на точки 2.2.1 и 2.2.2 изисква редовното калибриране на апаратурата за изпитване, както и установяването на съответствието ѝ с измерванията, направени от компетентния орган.
 2.2.4.
 Във всички случаи еталонни са методите, посочени в настоящото правило, особено за целите на административната проверка и вземането на образци.
 2.3. Начин на вземане на образци
 Образците предни фарове за мъгла се избират произволно от еднородна партида произведени устройства. Еднородна партида означава съвкупност от предни фарове за мъгла от един и същи тип, определена според производствените методи на производителя.
 Като правило оценката обхваща серийното производство от отделни фабрики. Производителят обаче може да групира заедно документите относно един и същ тип от няколко фабрики, при условие че в тях се работи по еднаква система и управление на качеството.
 2.4. Измерени и записани фотометрични характеристики
 Взетият за образец преден фар за мъгла се подлага на фотометрични измервания в точките, предвидени в правилото, като отчитането се ограничава до точките, изброени в приложение 2 към настоящото правило, в зависимост от преобладаващата категория предни фарове за мъгла.
 2.5. Критерии за приемливост
 Производителят е отговорен за извършването на статистическо проучване на резултатите от изпитването и за определяне със съгласието на компетентния орган на критериите, които обуславят приемливостта на неговата продукция, за да се отговори на изискванията, определени за проверка на съответствието на продуктите в точка 10.1. от настоящото правилото.
 Критериите за приемливост трябва да са такива, че при доверителна вероятност от 95 процента минималната вероятност да се премине проверка на произволно избрано отделно устройство в съответствие с приложение 8 (първо вземане на образци) да бъде 0,95.
 ПРИЛОЖЕНИЕ 8
 МИНИМАЛНИ ИЗИСКВАНИЯ ЗА ВЗЕМАНЕ НА ОБРАЗЦИ ОТ ИНСПЕКТОРА
 1. ОБЩИ ПОЛОЖЕНИЯ
 Изискванията за съответствие се считат за удовлетворени от механична и геометрична гледна точка, ако разликите не надвишават неизбежните производствени отклонения в рамките на изискванията на настоящото правило.
 1.1.
 По отношение на фотометричните показатели съответствието на серийно произвежданите предни фарове за мъгла не се оспорва, ако са спазени фотометричните показатели съгласно изискванията на приложение 2 към настоящото правило в зависимост от преобладаващата категория предни фарове за мъгла.
 Ако резултатите от описаните по-горе изпитвания не отговарят на изискванията, изпитванията на преден фар за мъгла се повтарят, като се използват по целесъобразност светлинните източници, определени в точки 6.3. или 6.4. от настоящото правило.
 Ако резултатите от описаните по-горе изпитвания не отговарят на изискванията, регулировката на предния фар за мъгла може да се промени, при условие че оста на светлината не се измести странично с повече от 0,5° надясно или наляво и с повече от 0,2° нагоре или надолу. В повторно регулираното положение трябва да бъдат спазени всички фотометрични изисквания.
 Ако не са